ผู้ว่าราชการกรุงเทพมหานครเป็นประธานปลูกต้นรวงผึ้ง ปฐมฤกษ์ ในโครงการ “1 จังหวัด 1 ถนน เฉลิมพระเกียรติ”
ผู้ว่าราชการกรุงเทพมหานครเป็นประธานปลูกต้นรวงผึ้ง ปฐมฤกษ์ ในโครงการ “1 จังหวัด 1 ถนนเฉลิมพระเกียรติ” พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดเผยหลังเป็นประธานปลูกต้นไม้มงคลพระราชทานเฉลิมพระเกียรติเนื่องในโอกาสมหามงคลพระราชพิธีบรมราชาภิเษก พ.ศ. 2562ว่า เนื่องในโอกาสที่สมเด็จพระเจ้าอยู่หัวพระราชทานวโรกาส ให้นายกรัฐมนตรีนำผู้ว่าราชการกรุงเทพมหานคร และผู้ว่าราชการจังหวัดทั้ง 76 จังหวัด เข้าเฝ้าทูลละอองธุลีพระบาท เข้ารับพระราชทานต้นไม้มงคล เมื่อวันที่ 15 เมษายนที่ผ่านมาเพื่อเชิญไปปลูกเป็นปฐมฤกษ์บนถนนเฉลิมพระเกียรติ  ทั้งในกรุงเทพมหานคร และจังหวัดต่างๆ ทั่วประเทศ ภายใต้โครงการ“1 จังหวัด 1 ถนนเฉลิมพระเกียรติ”  ซึ่งเป็นหนึ่งในโครงการเฉลิมพระเกียรติเนื่องในโอกาสพระราชพิธีบรมราชาภิเษก  โดยกระทรวงมหาดไทยกำหนดให้ทุกจังหวัดดำเนินการจัดพิธีปลูกไม้มงคลพระราชทาน พร้อมกันทุกจังหวัด บริเวณศาลากลางจังหวัด โดยกรุงเทพมหานครได้ปลูกต้นไม้ที่หน้าศาลาว่าการกรุงเทพมหานคร เขตดินแดง //ในส่วนของการปลูกต้นไม้ในโครงการ 1 จังหวัด 1 ถนนเฉลิมพระเกียรติ จะดำเนินการปลูกต้นไม้บริเวณถนนศรีนครินทร์-ร่มเกล้า ซึ่งมีระยะทาง 10กิโลเมตร เพื่อเป็นการเพิ่มพื้นที่สีเขียวให้กับพื้นที่ ปรับภูมิทัศน์ถนนให้เป็นระเบียบเรียบร้อย สวยงามและปลอดภัย(((((เสียง)))))))ทั้งนี้ผู้ว่าราชการกรุงเทพมหานคร   เปิดเผยถึงความพร้อมการปรับปรุงภูมิทัศน์ทางด้านกายภาพ ตลอดเส้นทางเสด็จพระราชดำเนินเลียบพระนคร โดยขบวนพยุหยาตราสถลมารค เนื่องในงานพระราชพิธีบรมราชาภิเษก ว่า เหลือเพียงงานบางส่วนที่จะต้องปรับปรุง เช่น ความคมชัดของกล้องวงจรปิด และไฟฟ้าส่องสว่าง  โดยวันเดียวกันนี้ เวลา20.30 น. จะลงพื้นที่ตรวจความเรียบร้อยของเส้นทางดังกล่าวอีกครั้ง